[image: ]
מדינת ישראל
מינהל התכנון

‏‏‏יום רביעי י"א ניסן תשפ"ה
‏‏‏09/04/2025
מספר בקשה: 3056-25-0012
לכבוד
[bookmark: _GoBack]
שלום רב,

הנדון: החלטה בבקשת חופש מידע מספר 3056-25-0012 – חניון ותחנת הרכבת בבית יהושע 

בקשתך  מיום 12.3.25 התקבלה ונבדקה אל מול גורמי המקצוע הרלוונטיים במשרדנו ולאחר בחינתה, להלן התייחסותנו:
ראשית, נבקש לציין כי חניון ותחנת הרכבת של בית יהושע כלולים בתוכנית שדרוג והרחבת מסילת החוף בין תחנת חוף כרמל לשפיים שמספרה תת"ל 65/ א, אשר אושרה בשנת 2023.
1. בכל הנוגע לבקשתך לקבלת "תיק התכנון המלא של תחנת הרכבת בבית יהושע, בדגש על ההוראות הנוגעות לחניון התחנה", נבקש לציין כי מידע בנוגע לתוכנית זו ניתן למצוא באתר "מידע תכנוני". אתר זה הוקם  במינהל התכנון לצורך שקיפות והנגשת מידע לציבור הרחב ולגופים המקצועיים.
האתר מאפשר איתור וצפייה בפרטי ישויות תכנוניות - תוכניות, בקשות ועררים, וכן מאפשר להגיש התנגדויות מקוונות עבור תוכניות בהפקדה. בנוסף, מאפשר האתר לצפות בפרטי ההתקשרות של ועדות התכנון וכן מידע על הדיונים בוועדות, לרבות מסמכי הדיונים – סדרי יום, פרוטוקולים והחלטות.
לנושא זה תוכל להיעזר במסמכי התוכנית השונים וביניהם נספח בינוי לתחנה ותכנון התחנה.
https://mavat.iplan.gov.il/SV4/1/99000984691/310

2. בכל הנוגע לבקשתך לקבלת "היתרי הבנייה ותנאיהם שניתנו לחניון תחנת בית יהושע" יצויין  שטרם החל הליך רישוי מכוח  תת"ל 65 א' עבור חניון ותחנת רכבת בית יהושע מכח תת"ל 65א'. לפיכך, אין בידינו מסמכים שנוכל למסור לך בנושא זה. נא ראה בכך מענה בהתאם לסעיף 8(3) לחוק חופש המידע, התשנ"ח – 1998, (להלן: "החוק").

3. בכל הנוגע לבקשתך לקבלת "פרוטוקולים של דיוני ועדות התכנון (מקומית, מחוזית וארצית) בכל הנוגע לתחנת הרכבת בני יהושע וחניון התחנה", נבקש להפנותך לאתר "מידע תכנוני" ולקישור אליו המופיע בסעיף מס' 1 למענה זה. החלטות ברמה המחוזית והארצית בנושא זה יימצאו תחת "החלטות מוסדות תכנון". יובהר כי בנוגע להחלטות ועדות מקומיות, ככל שאינן מצויות באתר זה, הן אינן מצויות ברשותנו ולכן מוצע לפנות בעניינן אל הוועדות המקומיות הרלוונטיות.


4. בכל הנוגע לבקשתך לקבלת "תוכניות המתאר החלות על השטח, כולל התייחסות ספציפית לייעוד החניון והוראות השימוש בו", נבקש לעדכן כי באפשרותך לאתר מידע זה במספר אתרים וביניהם:

1. אתר קווים כחולים – האתר נועד לסייע לציבור רחב לאתר תוכניות מקוונות מאושרות ובתהליכי תכנון. מערכת זו מציגה תוכניות שהוגשו באופן מקוון משנת 2011 והלאה. היא אינה כוללת תוכניות שהוגשו לפני כן. שכבות הרקע הינן כלי עזר בלבד שאינם סטטוטוריים וללא מעמד משפטי מחייב. באחריות המשתמש לבדוק את עדכניות הנתונים. למידע סטטוטורי עדכני יש לפנות לאתר. "מידע תכנוני" (שקישור אליו מצוי בסעיף 1 למענה זה).
רצ"ב קישור לאתר קוים כחולים: https://ags.iplan.gov.il/xplan/
2. אתר govmap -   אתר המפות הממשלתי שמהווה אתר מידע רוחבי ממשלתי שבו עשרות גופים מציגים את הנתונים שלהם באופן גרפי שיאפשר קבלת ידע ע"י תשאול וקבלת החלטות חכמה. רצ"ב לנוחיותך קישור לאתר זה: https://www.govmap.gov.il/?c=204000,595000&z=0
3. בשולי הדברים נבקש לציין כי נושא קבלת מידע תכנוני מוסדר בחוק התכנון והבנייה, בסעיף 119 א, באמצעות פנייה לוועדה המקומית הרלוונטית. באפשרותך לפעול על פיו. 
יובהר כי ככל שקיים חוק אחר אשר מסדיר מסירת מידע זה, יש לפעול עפ"יו. נא ראה בכך מענה בהתאם לסעיף 20 לחוק חופש המידע, התשנ"ח – 1998.

5. בכל הנוגע לבקשתך לקבלת "התנגדויות שהוגשו בעבר (אם היו) לתוכניות הנוגעות לחניון והחלטות בעניינן", נבקש להפנותך לאתר "מידע תכנוני". ניתן למצוא תחת "החלטות מוסדות תכנון" דיונים שונים בנושא זה, דו"ח חוקר ומידע נוסף.

6. בכל הנוגע לבקשתך לקבלת מידע אודות "תוכניות עתידיות או בקשות תלויות ועומדות הנוגעות לשינויים או הרחבות בחניון תחנת בני יהושע". נבקש לעדכן כי לאחר בדיקת הנושא אל מול גורמי המקצוע במשרדנו, לא אותר מידע בנושא זה. נא ראה בכך מענה בהתאם לסעיף 8(3) לחוק.
כמובן שבהמשך למענה בסעיף 4ג' לעיל, באפשרותך לפנות לבירור  הנושא גם אל הוועדה המקומית הרלוונטית.

7. עוד נבקש להבהיר כי בטרם אושרה תת"ל 65 א', חלה באזור נשוא פנייתך תוכנית מס' חש/ 10/ 2 (המאושרת מ-9.7.70).
נבקש לעדכן בקשר לשלבי רישוי להקמת התחנה הקיימת – נערך בירור בנושא ע"י גורמי המקצוע במשרדנו אל מול נציגי רכבת ישראל. תוצאות הבירור העלו כי התחנה הוקמה לפני חוק התכנון והבנייה, התשכ"ה - 1965 ושדרוגים שנערכו מאז בוצעו מכוח הודעות לפי 261(ד) בחוק זה – עבודות פטורות מהיתר. לכן, ככל שהינך מעוניין לקבל מידע  אודות עבודות אלה, באפשרותך לפנות לממונה על העמדת המידע לציבור ברכבת ישראל, מר שחר ישראל. רצ"ב קישור לגורם זה ובו פרטי יצירת קשר עימו, כפי שמצאנו באתר האינטרנט של רכבת ישראל:  https://rail.co.il/?page=infolaw




                                                                     בכבוד רב,

רמה קדמי-חיים 
הממונה על העמדת מידע לציבור
מינהל התכנון









העתק:
מר אדם רוס, מנהל אגף א' תשתיות לאומיות, אגף מטרו והסעת המונים  בחטיבת תשתיות – מינהל התכנון
עו"ד יעל אדורם, יועצת משפטית לוועדה לתשתיות לאומיות – מינהל התכנון
עו"ד ליטל הילמן, הלשכה המשפטית – מינהל התכנון

